laion/Wikipedia-Exotic huggingface dataset:
נייט הגדול (סדרת טלוויזיה)

נייט הגדול (באנגלית: Big Nate) היא סדרת טלוויזיה אמריקאית בהנפשה ממוחשבת שנוצרה והופקה על ידי מיץ' ווטסון ומבוססת על הקומיקס וסדרת הספרים באותו השם מאת לינקולן פירס, ששיתף פעולה עם מפיקי הסדרה. הסדרה עוקבת אחר הרפתקאותיו של גיבור הסדרה באותו השם, לצד חבריו, בכיתה ו'. הסדרה הופצה לראשונה בשירות הזרמת המדיה פרמאונט+ ב-17 בפברואר 2022, ובישראל בערוץ ניקלודיאון ב-1 בספטמבר של אותה שנה. ב-24 במרץ 2022, הסדרה חודשה לעונה שנייה שתשודר ב-7 ביולי 2023 בפרמאונט+ והסתיימה ב-26 באוגוסט 2024 ובישראל בערוץ ניקלודיאון ב-7 בינואר 2024. ב-28 במרץ 2024, הסדרה הוסרה מהפרמאונט+ כחלק מ"החלטה אסטרטגית להתמקד בתוכן עם משיכה גלובלית המונית." אך עם זאת, חלק מהפרקים של הסדרה עדיין זמינים לרכישה באפליקציות מסוימות. בישראל הסדרה הוסרה מהVOD של ערוץ ניקלודיאון בחודש אפריל כנראה מאותה החלטה. הסדרה בוטלה ב-2024 וזה לאחר שאישרו שיהיה 20 פרקים לעונה השנייה. ב-26 באוגוסט 2024, כל פרקי העונה השנייה, כולל פרקים שלא שוחררו בעבר, הועלו ל-Apple TV ול-Amazon Prime לרכישה. הסדרה הסתיימה רשמית ב-26 באוגוסט 2024. הסדרה עוקבת אחר הרפתקאותיו של נייט רייט, תלמיד כיתה ו' חסר יכולת למחצה, נמרץ ומרדן. חבריו הם פרנסיס, טדי, צ'אד ודידי. נייט שונא את המורה ללימודי חברה, גברת גודפרי, שאותה הוא מחשיב ל"גודזילה של בית הספר", ואת מנהל בית הספר, ניקולס. נייט גר בביתו עם אביו היחידני, מרטין, ואחותו הנערה אלן. הדיבוב העברי בוים על ידי ענת ניב, והופק על ידי ענבר שטגר עזרא באולפני דאבי דאב. בנוסף בדיבוב העברי השתתפו עינת אזולאי, ערן מור ודור סרוגו. ב-19 בפברואר 2020, ניקלודיאון הכריזו על סדרת הנפשה המבוססת על "נייט הגדול". סגנית הנשיא של ניקלודיאון להפקה ופיתוח הנפשה, רמזי אן נאיטו, הצהירה כי היא רצתה לעבד את סדרת הספרים לסדרת הנפשה במשך זמן רב. ב-24 במרץ 2022, הסדרה חודשה לעונה שנייה של 10 פרקים. ב-3 באוגוסט, הוכרז כי הוזמנו 10 פרקים נוספים לעונה השנייה, כאשר העונה אמורה לצאת ב-7 ביולי 2023. במקור, הסדרה תוכננה לעלות לשידור בספטמבר 2021. עם זאת, בדצמבר, עם הכרזת המדבבים, הוכרז כי תופץ בשירות הזרמת המדיה פרמאונט+ בתחילת 2022, ולאחר מכן צוין כי תעלה לשירות ב-17 בפברואר. ב-3 באוגוסט, הוכרז כי תשעה פרקים חדשים יופצו בפרמאונט+ ב-19 באוגוסט. אתר האינטרנט הרשמי של נייט הגדול (באנגלית) "נייט הגדול", במסד הנתונים הקולנועיים IMDb (באנגלית) "נייט הגדול", באתר Rotten Tomatoes (באנגלית) "נייט הגדול", במסד הנתונים הקולנועיים KinoPoisk (ברוסית) נייט הגדול, במיזם "אישים" לתיעוד היצירה הישראלית פרק זה עלה לראשונה לערוץ היוטיוב "Nickelodeon Cartoon Universe" ב-11 בפברואר 2022. הוקרן תחת השם "Bad Hamster" לפני תחילת הסרט סמוראי על ארבע. Bob KeyesStaff Writer, Portland cartoonist’s Big Nate gets own show on Nickelodeon, Press Herald, ‏2020-02-19 Mercedes Milligan, Nickelodeon Slates ‘Big Nate’ Series, ‘Kamp Koral’ Cast, ‘Loud House’ Live-Action Movie, Animation Magazine, ‏2020-02-19 (באנגלית אמריקאית) The Nickelodeon Virtual Upfront Show: Bring Your Kids!, www.businesswire.com, ‏2021-03-18 (באנגלית) Rosy Cordero, Rosy Cordero, ‘Big Nate’ Animated Series Set At Paramount+ Starring Ben Giroux, Dove Cameron, Rob Delaney, More, Deadline, ‏2021-12-14 (באנגלית אמריקאית) https://twitter.com/paramountplus/status/1480992912062271492, Twitter
אאולית

אֵאוֹלִית (מיוונית עתיקה: ἠώς, אֵאוֹס – שחר + λίθος, לִיתוֹס – אבן) הוא נתז אבן, מסלע צור או קוורץ, אשר בשל מראהו נחשב בעבר לכלי אבן קדום, אולם לימים הצטברו עדויות שאין מדובר בכלי מלאכותי אלא בתצורה גאולוגית טבעית. את המונח טבע ג' אלן בראון בשנת 1892. האאוליתים הראשונים התגלו בקנט שבבריטניה בשנת 1885 על ידי בנג'מין האריסון, חוקר טבע וארכאולוג אנגלי חובב. תגליותיו של הריסון פורסמו על ידי סר ג'וזף פרסטיץ' בשנת 1892 במאמר "On the primitive characters of the flint implements of the chalk plateau of Kent",‏ והאאוליתים נחשבו על ידי חוקרים אחדים, דוגמת אוגוסטוס פיט-ריברס וג' אלן בראון, לכלים מעובדים גס המתוארכים לתקופת הפליוקן. אאוליתים נוספים התגלו בתחילת המאה ה-20 במזרח אנגליה על ידי ג'יימס ריד מויר ואדווין ריי לנקסטר, ובמקומות נוספים באירופה על ידי אמה לואי רוטו וה' קלאטש, ונתפשו כעדות ליישוב אדם, קודם למאובנים העתיקים ביותר שהיו ידועים בזמנם. הממצאים האנגליים חיזקו את האמונה באמיתות הזיוף של האדם מפילטדאון. מכיוון שהאאוליתים שנתגלו היו כל כך גולמיים וגסים, ולא ניתן היה להבדיל בינם לבין תהליכים טבעיים של סחיפה, כגון לחץ או טמפרטורה, הטילו ספק במקורם ככלים מעובדים. הארכאולוג הצרפתי מרסלין בול פרסם מאמר נגד הגדרתם של אאוליתים ככלים מלאכותיים ב-1905, וסמואל הזלדין וורן סיפק אישור לטענתו של בול לאחר שערך ניסויים על אבני צור. אף שהוויכוח נמשך כשלושה עשורים, הצטברו עוד ועוד עדויות המצביעות על מקורם הטבעי של האאוליתים. זאת, יחד עם גילוים של כלים אולדובאיים מוקדמים מהפליסטוקן התחתון במזרח אפריקה, הקשו על התמיכה בתאוריה כי מדובר בכלים מעשה ידי אדם. Muthana, A. and Ellen, R., 2020. The Great Eolith Debate and the Anthropological Institute. Bulletin of the History of Archaeology, 30(1), p.4. DOI: http://doi.org/10.5334/bha-623
מארק ויליאמס (כדורסלן)

מארק אולוואפמי ויליאמס (באנגלית: Mark Oluwafemi Williams; נולד ב-16 בדצמבר 2001) הוא כדורסלן אמריקאי המשחק בעמדות הפאוור פורוורד והסנטר בשארלוט הורנטס. ויליאמס נולד וגדל בנורפוק, וירג'יניה. אחותו, אליזבת' (אנ'), גם היא כדורסלנית, ונבחרה בבחירה הרביעית של דראפט 2015 ב-WNBA. הוא בחר להתחיל לשחק בקבוצת הכדורסל של אוניברסיטת דיוק. ב-30 בינואר 2021 הוא קלע 11 נקודות והוסיף 5 ריבאונדים בניצחון 79–53 על אוניברסיטת קלמסון. ב-13 בפברואר 2021 רשם 13 נקודות ו-5 חסימות בניצחון 69–53 על אוניברסיטת המדינה של קרוליינה הצפונית. ב-22 בפברואר 2021 רשם 18 נקודות ו-11 ריבאונדים בניצחון 85–71 על סירקיוז. ב-10 במרץ 2021 רשם דאבל דאבל של 23 נקודות ו-19 ריבאונדים בניצחון 70–56 מול לואיסוויל. בתום העונה העמיד ממוצעים של 7.1 נקודות ו-4.5 ריבאונדים למשחק. ב-26 בפברואר 2022 קלע שיא קריירה של 28 נקודות בניצחון 97–72 על סירקיוז. בתום עונתו השנייה באוניברסיטה הוא העמיד ממוצעים של 11.2 נקודות, 7.4 ריבאונדים ו-2.8 חסימות למשחק, וב-18 באפריל 2022 הכריז על מועמדותו לדראפט 2022 ב-NBA. בדראפט נבחר ויליאמס בבחירה ה-15 על ידי שארלוט הורנטס. מדיה וקבצים בנושא מארק ויליאמס בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA Mark Williams soaring as one of the most sought-after recruits in America, WAVY.com, ‏2019-02-14 (באנגלית אמריקאית) Elite center Mark Williams will transfer to IMG Academy, USA TODAY High School Sports, ‏2019-07-19 (באנגלית אמריקאית) Former Norfolk Academy center Mark Williams gains invitation to McDonald’s All-American Game, Daily Press Mark Williams, top-5 center, commits to Duke, ESPN.com, ‏2019-11-01 (באנגלית) Former Norfolk Academy basketball star Mark Williams commits to Duke, The Virginian-Pilot The Mark Williams Blog: This is why I chose Duke..., USA TODAY High School Sports, ‏2019-11-01 (באנגלית אמריקאית) Mark Williams Named to Abdul-Jabbar Award Watch List, Duke University (באנגלית) TIGERS TAMED: Duke men's basketball blows out Clemson behind balanced offensive attack, The Chronicle Duke vs. NC State - Game Recap - February 13, 2021 - ESPN, ESPN.com (באנגלית) Williams' Double-Double Helps Duke Top Syracuse, 85-71, Duke University (באנגלית) Duke vs. Louisville - Game Recap - March 10, 2021 - ESPN, ESPN.com (באנגלית) Shawn Krest, Mark Williams Returning to Duke For Sophomore Year, Sports Illustrated Duke Blue Devils News, Analysis and More (באנגלית) Duke vs. Syracuse - Game Recap - February 26, 2022 - ESPN, ESPN.com (באנגלית) ACC Unveils 2021-22 Men’s Basketball Awards, theacc.com (באנגלית) 'Gifted' Williams will leave Duke, enter NBA draft, ESPN.com, ‏2022-04-18 (באנגלית) Hornets Select Mark Williams With 15th Pick In 2022 NBA Draft, www.nba.com (באנגלית)
I Left My Heart in San Francisco (שיר)

"I Left My Heart In San Francisco" (בעברית: "השארתי את לבי בסן פרנסיסקו") הוא שיר פופולרי, שנכתב בסתיו 1953 בברוקלין שבניו יורק. את הלחן יצר ג'ורג' קורי, והמילים חוברו בידי דוגלאס קרוס. בשנת 1962 יצא לאור כסינגל של טוני בנט, בהוצאת קולומביה רקורדס, כבי-סייד של "Once Upon a Time". נכלל כסינגל הראשי של אלבום בעל אותו שם, והגיע למקום ה-19 בשיאו בבילבורד הוט 100. בשנת 2018 נשמר במרשם ההקלטות הלאומי של ספריית הקונגרס. את השיר הלחינו וכתבו ג'ורג' קורי ודוגלאס קרוס. סביב קו העלילה שלו עומדים שני סופרים, חובבי ספרות ישנה, שחושבים על סן פרנסיסקו לאחר שעברו לניו יורק. על-אף שנכתב במקור ללקלרמה טרנר, שהופיעה עמו מספר פעמים בהדרן, היא מעולם לא הספיקה להקליטו. דרך ראלף שרון, חברם של שני יוצרי השיר, הגיע השיר לבנט. בדצמבר 1961 הופיע לראשונה עם השיר בנוכחותם של ראשי עיריית סן פרנסיסקו ג'רוג' כריסטופר וג'וזף אליוטו. בשנת 2001 דורג "I Left My Heart in San Francisco" במקום ה-23 ברשימת RIAA/NEA של השירים המשמעותיים ביותר מבחינה היסטורית של המאה ה-20. על כתיבת השיר זכה בנט לפסל כבוד בדמותו, לכבוד יום הולדתו ה-90, שהוצב בפתח מלון פיירמונט בסן פרנסיסקו ב-19 באוגוסט 2016. ב-15 במאי 1984 אומץ השיר על ידי העיר סן פרנסיסקו כאחד משני ההמנונים הרשמיים שלה. סן פרנסיסקו ג'איינטס מנגנים את השיר לאחר כל ניצחון באצטדיון הבית שלהם. "I Left My Heart in San Francisco" זכה בפרס גראמי להקלטת השנה ובפרס גראמי להופעה הווקאלית הטובה ביותר לגבר. מידע על היצירה "I Left My Heart in San Francisco" באתר מיוזיק בריינז מידע על הקומפוזיציה "I Left My Heart in San Francisco" באתר AllMusic גרסאות נוספות ל"I Left My Heart in San Francisco" באתר SecondHandSongs "National Recording Registry Reaches 500". Library of Congress. 21 במרץ 2018. נבדק ב-21 במרץ 2018. {{cite web}}: (עזרה) Schudel, Matt (2015-04-05). "Ralph Sharon, longtime accompanist to singer Tony Bennett, dies at 91". Washington Post (באנגלית אמריקאית). ISSN 0190-8286. נבדק ב-2021-08-19. "The Fairmont Hotel Celebrates the 50th Anniversary of Tony Bennett's First Performance of "I Left My Heart in San Francisco"". 2011. נבדק ב-3 בינואר 2015. {{cite web}}: (עזרה) "Tony Bennett honored for 90th birthday". אורכב מ-המקור ב-2016-08-20. נבדק ב-2016-08-20. The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית)
מקלט חיות הבר הלאומי קלאמת התחתון

מקלט חיות הבר הלאומי קלאמת התחתון (באנגלית: Lower Klamath National Wildlife Refuge) הוא אתר טבע מוגן מהסוג מקלט חיות בר לאומי (אנ') של ארצות הברית בצפון מחוז סיסקיו בקליפורניה ובדרום מחוז קלאמת באורגון על הגבול בין שתי מדינות. הוא מופעל על ידי שירות הדגה וחיות הבר של ארצות הברית. המקלט הוגדר כנקודת ציון היסטורית לאומית (אנ') ב-16 באוקטובר 1965. מקלט חיות הבר הלאומי קלאמת התחתון, שהוקם על ידי הנשיא תאודור רוזוולט ב-1908, היה מקלט עופות המים הראשון בארצות הברית. הוא ממוקם באגן קלאמת ליד קלאמת פולס באורגון. שטחו הכולל 206.04 קילומטרים רבועים, מתוכם 179.25 קילומטרים רבועים נמצאים בקליפורניה ו-26.78 קילומטרים רבועים באורגון. המקלט כולל ביצות עשב של מים מתוקים רדודים, מים פתוחים, שטחי דשא ושטחים חקלאיים המנוהלים בצורה אינטנסיבית כדי לספק בית גידול לעופות מים ובעלי חיים אחרים. השוק של ציד עופות נודדים בסוף המאה ה-19 יצר את הצורך בשימור ויצירת מקלט לחיות בר. מטרות המקלט כוללות הגנה על בית גידול לצמחייה ובעלי החיים, כולל עופות מים נודדים, ושמירה על המגוון הביולוגי של אגן קלאמת. הוא פועל לשילוב אזורי ביצות וחקלאות בת קיימא וקידום בקרת מזיקים משולבת. המקלט מספק שירותים ציבוריים הקשורים לחיות בר, כולל חינוך, ציד והזדמנויות צפייה וצילום. מיני העופות במקלט כוללים עיטם לבן-ראש, עיט זהוב, שקנאי אמריקני, מגלן לבן-פנים, אווז הצפון, אווז רוס, אווז לבן-מצח, ברנטה קנדית, בז נודד, ברווז חד-זנב, ברכייה, ברווז אפור, צולל גב-קנבס, טבלן מערבי, טבלן בינוני, מרומית שחורה ו-Agelaius tricolor (אנ'). פעילויות שימור וניהול כוללות תחזוקה של תשתית מים מקומית ומעקב אחר האינטראקציה בין חקלאות ובית גידול. הנושאים העומדים במוקד כוללים אובדן בית גידול של הביצות, פגיעה באיכות המים, בצורת וזכויות מים. אווזי רוס בבית המים המתוקים הרים ביצה עם אגמיות אמריקאיות ביצת אגם קלאמת התחתון מדיה וקבצים בנושא מקלט חיות הבר הלאומי קלאמת התחתון בוויקישיתוף אתר האינטרנט הרשמי של מקלט חיות הבר הלאומי קלאמת התחתון "Lower Klamath National Wildlife Refuge". National Historic Landmark summary listing. National Park Service. אורכב מ-המקור ב-2007-11-14.
ג'יילן ויליאמס

ג'יילן דבון ויליאמס (באנגלית: Jalen Devonn Williams; נולד ב-14 באפריל 2001) הוא כדורסלן אמריקאי המשחק בעמדת הקלע באוקלהומה סיטי ת'אנדר. ויליאמס נולד וגדל בדנוור, קולורדו. לאחר ששיחק בקבוצת כדורסל של תיכון בגילברט, אריזונה, בחר לשחק בקבוצת הכדורסל של אוניברסיטת סנטה קלרה. בעונתו הראשונה בקבוצה העמיד ממוצעים של 8 נקודות, 3 ריבאונדים, 2 אסיסטים וחטיפה אחת למשחק. בעונתו השנייה העמיד ממוצעים של 12 נקודות ו-4 ריבאונדים למשחק, ובעונתו השלישית והאחרונה באוניברסיטה העמיד ממוצעים של 18 נקודות, 4.4 ריבאונדים ו-4.2 אסיסטים למשחק. ב-28 באפריל 2022 הכריז כי יתמודד בדראפט 2022 ב-NBA. בדראפט נבחר ויליאמס בבחירה ה-12 על ידי אוקלהומה סיטי ת'אנדר. אחיו הקטן של ג'יילן, קודי ויליאמס, משחק ביוטה ג'אז מליגת ה-NBA. ג'יילן ויליאמס, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA Adnan Alam, Jalen Williams receiving NBA buzz amid breakout basketball season, Cronkite News - Arizona PBS, ‏2022-02-14 (באנגלית אמריקאית) סנטה קלרה אתלטיק, Men’s Basketball Signs Two Guards for 2019-20, 2018-11-14 Jalen Williams Player Profile, Santa Clara - RealGM, basketball.realgm.com Santa Clara Star Jalen Williams Declares for the NBA Draft, The Santa Clara (באנגלית אמריקאית) Santa Clara's Jalen Williams testing NBA draft waters, ESPN.com, ‏2022-03-31 (באנגלית) 2022 NBA draft: Thunder select Jalen Williams at No. 12, OKC Thunder Wire, ‏2022-06-24 (באנגלית אמריקאית) Bruce Pascoe, While Jalen Williams is talk of NBA Draft, younger brother Cody draws Arizona's attention, Arizona Daily Star, ‏19 ביוני 2022
Where the Crawdads Sing (פסקול)

Where the Crawdads Sing (Original Motion Picture Soundtrack) (בעברית: שירת סרטני הנהר (פסקול הסרט המקורי)) הוא פסקול סרט הדרמה האמריקאי "שירת סרטני הנהר" (2022), שהולחן על ידי המלחין הקנדי מייקל דנה. הפסקול יצא לאור ב-15 ביולי 2022, על ידי חברת התקליטים קולומביה רקורדס. Where the Crawdads Sing הוא הפסקול הרשמי של סרט הדרמה "שירת סרטני הנהר" (2022), שיצא לאקרנים בסמוך לצאתו. ב-25 ביוני 2022 הוציאה הזמרת-יוצרת האמריקאית טיילור סוויפט את שיר הנושא מתוך הפסקול, "Carolina". הוא נכתב אך ורק על ידי סוויפט והופק על ידי ארון דסנר, עימו שיתפה פעולה באלבומי האולפן שלה משנת 2020 Folklore ו-Evermore. לדברי ריס וית'רספון, סוויפט כתבה את השיר תוך כדי עבודה על Folklore אך לא חשפה כי כתבה את "Carolina" עד לאחר שסיימה את השיר. סוויפט הצהירה באינסטגרם שהיא נהנית מהרומן המקורי של אוונס, וברגע ששמעה שעיבוד קולנועי "בשלבי צילומים", היא רצתה להיות חלק מהפסקול שלו. היא אמרה שהיא רצתה ליצור שיר "רודף" ו"שמימי" שלוכד את הסיפור ה"מהפנט" של הרומן. האלבום Where the Crawdads Sing באתר ספוטיפיי Where The Crawdads Sing (Original Motion Picture Soundtrack), 2022-07-15, נבדק ב-2022-08-31 Taylor Swift - Carolina (From The Motion Picture “Where The Crawdads Sing” / Lyric Video), נבדק ב-2022-08-31 Gil Kaufman, Gil Kaufman, Taylor Swift About to Drop ‘Where the Crawdads Sing’ Theme Song ‘Carolina’, Billboard, ‏2022-06-23 (באנגלית אמריקאית) Hear another snippet of Taylor Swift's "Carolina" song in the latest Where The Crawdads Sing trailer, The Line of Best Fit (באנגלית אמריקאית) Will Richards, Hear more of Taylor Swift’s ‘Carolina’ in new ‘Where the Crawdads Sing’ trailer, NME, ‏2022-05-18 (באנגלית בריטית)
הבנק הלאומי הרומני

הבנק הלאומי הרומני הוא הבנק המרכזי של רומניה שנוסד ב-1880. מטה הבנק ממוקם בבוקרשט, בירת המדינה. הבנק אחראי לעניינו של המטבע לאו רומני. במהלך שואת יהודי רומניה, הבנק היה אחראי להחרמת רכושם של היהודים. מדיה וקבצים בנושא הבנק הלאומי הרומני בוויקישיתוף אתר האינטרנט הרשמי של הבנק הלאומי הרומני National Bank of Romania, באתר "The Free Dictionary" ז'אן אנצ'ל, "צ'רנוביץ", בתוך האנציקלופדיה של השואה, תל אביב: יד ושם וספריית פועלים, כרך רביעי, עמ' 1050–1051, 1990 ערך זה הוא קצרמר בנושא מבנים. אתם מוזמנים לתרום לוויקיפדיה ולהרחיב אותו.
ג'יילין ויליאמס

ג'יילין מייקל ויליאמס (באנגלית: Jaylin Michael Williams; נולד ב-29 ביוני 2002) הוא כדורסלן אמריקאי המשחק בעמדת הפאוור פורוורד באוקלהומה סיטי ת'אנדר. ויליאמס נולד וגדל בפורט סמית', ארקנסו. הוא החל לשחק כדורסל עבור קבוצת הכדורסל של אוניברסיטת ארקנסו, ובעונתו הראשונה בקבוצה העמיד ממוצעים של 3.7 נקודות ו-4.7 ריבאונדים למשחק. בעונתו השנייה הפך לשחקן פותח בקבוצה, העמיד ממוצעים של 10.9 נקודות ו-9.8 ריבאונדים למשחק, ובסך הכל אסף 364 ריבאונדים שהם שיא האוניברסיטה לריבאונדים לעונה בודדת. בתום העונה הכריז על מועמדותו לדראפט 2022 ב-NBA. בדראפט נבחר ויליאמס בבחירה ה-34 על ידי אוקלהומה סיטי ת'אנדר, והפך לכדורסלן הראשון ממוצא וייטנאמי שנבחר בדראפט ה-NBA. הוא הצטרף לסגל הקבוצה לקראת ליגת הקיץ של ה-NBA, ובהופעת הבכורה שלו בטורניר קלע שתי נקודות והוסיף שישה ריבאונדים בניצחון 98–77 על יוטה ג'אז. ב-19 ביולי 2022 חתם על חוזה רוקי בקבוצה. ג'יילין ויליאמס, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA Fort Smith Northside duo contribute big at Arkansas, Arkansas Online, ‏2021-11-27 (באנגלית) Fort Smith Northside's Williams continues sprouting up, wholehogsports.com (באנגלית) DI BOYS PLAYER OF THE YEAR | Jaylin Williams • FS Northside, Arkansas Online, ‏2019-04-07 (באנגלית) 'Humble' Northside earns respect, Arkansas Online, ‏2019-03-09 (באנגלית) Williams named Gatorade Arkansas Player of the Year, Southwest Times Record (באנגלית אמריקאית) ALL-NWADG BASKETBALL: Williams expands game looking to college, Arkansas Online, ‏2020-03-27 (באנגלית) Fort Smith Northside's Jaylin Williams commits to Arkansas, Arkansas Online, ‏2019-11-23 (באנגלית) Jaylin Williams Deserves More Respect, Razorbacks Wire, ‏2022-03-02 (באנגלית אמריקאית) Logan Whaley, Jaylin Williams staying in NBA Draft, will not return to Arkansas, https://www.ky3.com (באנגלית) Sarah Coleman, Jaylin Williams Picked by the Oklahoma City Thunder in NBA Draft, AY Magazine, ‏2022-06-24 (באנגלית אמריקאית) Oklahoma City Thunder 2022 NBA2K23 Summer League Roster | NBA.com, www.nba.com Oklahoma City Thunder vs Utah Jazz Jul 5, 2022 Box Scores | NBA.com, www.nba.com Thunder Signs Second-Round Pick Jaylin Williams, www.nba.com (באנגלית)
יחסי קניה–רומניה

יחסי קניה—רומניה הם יחסי החוץ בין קניה ורומניה. רומניה וקניה כוננו יחסים דיפלומטיים, ברמת שגרירות, ב-22 ביוני 1968. שגרירות רומניה בניירובי נפתחה ב-1974. ב-31 בינואר 2014 הקימה רומניה קונסוליית כבוד במומבסה. באוגוסט 1993 ביקרה משלחת מהפרלמנט של קניה ברומניה. בשנים האחרונות, נציגי הפרלמנט הרומני נמצאים בניירובי, כדי להשתתף בפגישות של הארגונים הבינלאומיים UNEP ו-HABITAT, שמשרדיהם הראשיים בבירת קניה, ומקיימים גם פגישות עם שלטונות קניה. כמו כן, השר הרומני לאיכות הסביבה השתתף בפגישה הסביבתית האוניברסלית הראשונה של האו"ם, שהתקיימה ביוני 2014. בפברואר 2003 ופברואר 2011, ביקר שר הסביבה והיערות הרומני בקניה. שר משאבי המים הקנייתי ביקר ברומניה במאי 2003. קניה מיוצגת ברומניה באמצעות שגרירותה בברלין, גרמניה. רומניה מחזיקה בקניה שגרירות בניירובי וקונסוליית כבוד במומבסה. מדיה וקבצים בנושא יחסי קניה–רומניה בוויקישיתוף יחסי קניה—רומניה באתר משרד החוץ הרומני שגרירות קניה בברלין
כריסטיאן קולוקו

כריסטיאן ג'וניור קולוקו (באנגלית: Christian Junior Koloko; נולד ב-20 ביוני 2000) הוא כדורסלן קמרוני המשחק בעמדת הסנטר. קולוקו נולד בדואלה שבקמרון. בגיל 17 הוא עבר לארצות הברית כדי לשחק כדורסל באופן מקצועני, ולאחר ששיחק בתיכונים בקליפורניה בחר להצטרף לקבוצת הכדורסל של אוניברסיטת אריזונה. בעונתו הראשונה בקבוצה העמיד ממוצעים של 2.3 נקודות ו-2.4 ריבאונדים למשחק, ובעונתו השנייה העמיד ממוצעים של 5.3 נקודות, 4.8 ריבאונדים ו-1.3 חסימות למשחק. ב-21 בנובמבר 2021 רשם שיא קריירה של 22 נקודות, שבעה ריבאונדים וארבע חסימות בניצחון 80–62 על מישיגן. בעונתו השלישית והאחרונה באוניברסיטה העמיד ממוצעים של 12.6 נקודות, 7.3 ריבאונדים, 2.8 חסימות, 1.4 אסיסטים ו-0.8 חטיפות למשחק. ב-18 באפריל 2022 הכריז על מועמדותו לדראפט 2022 ב-NBA. בדראפט נבחר קולוקו בבחירה ה-33 על ידי טורונטו ראפטורס. פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA Christian Koloko, révélation Camerounaise enviée en NBA, Cameroonvoice, ‏2020-03-07 (ב־) Seen and heard: Christian Koloko, still adapting to life in US, has Arizona on his radar, Arizona Daily Star (באנגלית) Ryan Kelapire, Arizona block machine Christian Koloko wants to show he’s more than a project, Arizona Desert Swarm, ‏2020-01-08 (באנגלית) C. J. Holmes, Christian Koloko is ‘still a baby in this game,’ but Arizona is pleased with the freshman’s steady progress, The Athletic (באנגלית) Bruce Pascoe, From Cameroon to Cats: Arizona gets commitment from 6-foot-10 Christian Koloko, Arizona Daily Star (באנגלית) GOAZCATS - Offseason limitations could slow development for Arizona's Christian Koloko, arizona.rivals.com, ‏2020-05-11 GOAZCATS - Arizona center Christian Koloko named Pac-12 Player of the Week, arizona.rivals.com, ‏2021-11-22 Brian J. Pedersen, Christian Koloko outplays Michigan’s Hunter Dickinson as Arizona cruises past Wolverines, Arizona Desert Swarm, ‏2021-11-21 (באנגלית) 2021-22 Pac-12 Men's Basketball All-Conference honors and Annual Performance Awards, presented by Nextiva | Pac-12, pac-12.com (באנגלית) Arizona junior Christian Koloko declares for 2022 NBA draft, The Rookie Wire, ‏2022-04-18 (באנגלית אמריקאית) Arizona C Christian Koloko declares for 2022 NBA Draft, Arizona Sports, ‏2022-04-18 (באנגלית) The Canadian Press, Raptors select Koloko with 33rd pick - TSN.ca, TSN, ‏2022-06-23 (באנגלית)
תיאטרון ואמנות

"תיאטרון ואמנות: ירחון לענייני האמנות בכל צורותיה" היה כתב עת ארצישראלי, שפעל בין השנים 1925–1928, ועסק בנושאי תיאטרון, מוזיקה, אדריכלות ואמנות פלסטית. בכך היה מחלוצי העוסקים בתרבות ביישוב העברי. עורכת העיתון הראשונה הייתה השחקנית מרים ברנשטיין-כהן (1991-1895), שהקדישה לתיאטרון בן זמנה מקום נרחב בכתב העת. לאחר מכן הוחלפה בידי יעקב מ. יכנאי. מעל חברי מערכת העיתון נמנו אישים כמריה ארנון, מנחם גנסין, משה הלוי שלמה רוזובסקי, פריץ קורנברג ואחרים. את החלקים הקשורים לאמנות פלסטית, ערכו חברי "אגודת אמנים עברית", שנוסדה בשנת 1920. בנוסוף, פורסמו בו מאמרים של אנשים ידועי שם כבוריס שץ, יצחק כצנלסון, אביגדור המאירי ואחרים. בעוד מערכת העיתון פעלה בירושלים, הדפסת העיתון התקיימה בדפוס קואופרטיבי "אחדות" בתל אביב. תיאטרון ואמנות, דבר, 26 במאי 1927
יהודה לייב גרויברט

הרב יהודה לייב גרויברט (נהגה גם: גרויבארט. ה'תרכ"א, 1861 – ב' בחשון ה'תרצ"ח, 6 באוקטובר 1937) היה רב של מספר עיירות בליטא ובפולין, ומשנת התר"פ (1920) שימש כרב בטורונטו שבקנדה. מחבר שו"ת "חבלים בנעימים". נולד לאביו הרב בנימין ואימו דבורה רעכיל גרויברט. בתחילת דרכו שימש כרבן של יאנובה (ליטא), מאקוב וסטאשוב (פולין). משנת תר"פ (1920) ועד פטירתו שימש כרב ואב בית דין בטורונטו שבקנדה, למעט תקופה קצרה משנת תרפ"ז שבה כיהן כרב בסנט לואיס. הרב גרויברט היה מפעילי תנועת המזרחי והתנגד לאגודת ישראל. תינה על ירידת הרמה הלמדנית של רבני צפון אמריקה ביחס לרבני מזרח אירופה משם היגר, ועודד השקעה בחינוך דור העתיד של רבני צפון אמריקה באמצעות תמיכה בישיבות האורתודוקסיות המודרניות בצפון היבשת. בשנת ה'תרע״ט (1919) הרצה בוועידה הארצית השנייה של תנועת ׳המזרחי׳ על בעיות החינוך, והציע תוכנית לימודים המשלבת תורה עם לימודים כלליים. בדבריו הקדיש מקום גם לתרבות הגוף, ואמר: עלינו לגדל דור חזק בעל שרירים מוצקים ולנקוט כלל זה בידינו: ׳נשמה בריאה בגוף בריא׳. הנה דבקה בההמון איזה דעה טיפשית, כי כבוד הוא להיות איש חלש, כשל ברך, והוא שם נרדף וכוונה אחת עם שם התואר ׳צדיק וקדוש׳. עלינו למחות נגד שיטה של שטות זו, ולפרסם כי יתהלל הגיבור בגבורתו ולא החלש בחולשתו.... מי שגופו חלש, הוא מתרפה גם ברוחו. רוב התאוות השפלות מקורן ברפיון הגוף. על הנערים להיות ככל האפשר באוויר צח, לשוח בשדה, לעשות חילוץ עצמות, היינו גוי איתן– וכן עלינו להיות. חזק ונתחזק! בשנת התרפ"א (1921), בעודו בטורונטו, כתב ספר בשם "ספר זיכרון", ובו תיעד את קורותיו בעת מלחמת העולם הראשונה. בהקדמה לספרו הוא מספר שרצה להדפיס אותו בתחילת שנת התרפ"ג (1923), ושלח את כתב היד וסכום כסף לאדם בפולין שידפיס אותו שם, אולם הוא מעל בפקדון, ובסופו של דבר כתב היד הגיע לידי הרב גרויברט ללא הכסף, והספר יצא לאור באיחור רב בבית דפוס בלודז' בשנת התרפ"ו (1926), "ויש דברים אשר היו מכוונים לשעתם, דבר בעתו, וכעת כי נשתנו העתים תכלית שנוי, ירד ערכם ועושים רושם של "חוץ לזמנו"". בין תלמידיו: הרב אברהם אהרן פרייס הרב גדליה פלדר שו"ת חבלים בנעימים, חמישה כרכים. ימין ושמאל - על המחנות הפוליטיים ביהדות זמנו ויחסי ישראל והעמים. דברים ככתבם - דרשות לחגים ו"יביע אומר" דרשות על התורה. ספר זיכרון - על פעילותו ברוסיה בעת מלחמת העולם הראשונה. אחיו היה הרב יששכר בעריש גרויברט, רבה של בנדין ומחבר "דברי יששכר". אשתו הייתה בתו של הרב אלכסנדר זיסקינד הכהן, רבה של אזרקוב. שתי בנותיהם נפטרו בחייו: רעכיל (י"ג אייר ה'תרע"ג, 1913) ופריידיל (ח' תמוז ה'תרע"ה, 1915). הרב יהודה לייב גרויברט, באתר אישי ישראל המזרחי, גיליון 19–21, י"ד אייר תרע״ט, עמ׳ 27. ספר זיכרון, לרב יהודה לייב גרויברט, עמ' 3. ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
חיים מאיר הגר (פירושונים)

האם התכוונתם ל... הרב חיים מאיר הגר - האדמו"ר הרביעי בחסידות ויז'ניץ הרב חיים מאיר הגר - רב שיכון ויז'ניץ בבני ברק